[{"text_idx": "#000000", "text": "Esperanto en grava kunveno de gvidantoj de UN"}, {"text_idx": "#000002", "text": "La kunsido mem estis multlingva kun simultana interpretado en la ses oficialaj lingvoj de Unuig\u0302intaj Nacioj (la angla, araba, c\u0302ina, franca, hispana kaj rusa). Krome, UEA kunordigis provizon de interpretado en Esperanto, fare de la teamo Duncan Charters, Istva\u0301n Ertl, Edmund Grimley Evans kaj Adrian Tanner."}, {"text_idx": "#000008", "text": "La kunveno reprezentas la plej fortikan g\u0302isnunan utiligon de Esperanto en kunveno de gvidantoj kaj koncernatoj de UN. Temas pri sukcesa momento en la strategio de UEA por antau\u0306enigi la praktikon de multlingvismo en UN kaj malfermi pordon al utiligo de multaj lingvoj, inkluzive Esperanton, por engag\u0302i pli larg\u0302an tutmondan perspektivon \u2013 kio konsistigis la c\u0302efan temon de la kunveno. Kune, la parolantoj interdiskutis la demandon de fortigo de internacia kunlaboro pere de multlingvismo, faciligo de problemosolvado, kaj profundigo de interkomprenig\u0302o trans diferencoj."}, {"text_idx": "#000009", "text": "Multlingvismo, ebliganto de multflanka diplomatio, estas kerna al la laboro de Unuig\u0302intaj Nacioj. G\u0302i efike plifortigas sekvadon de la celoj de Unuig\u0302intaj Nacioj, inkluzive de la Celoj por Dau\u0306ripova Evoluigo. C\u0302ar g\u0302i estas antau\u0306kondic\u0302o de signifoplena dialogo, multlingvismo estas nepra antau\u0306kondic\u0302o por konstrui komprenig\u0302on kaj solidarecon inter homoj kaj nacioj surbaze de egaleco, kaj por dividi scion kaj identigi komunajn solvojn al la defioj kiujn la mondo alfrontas. Multlingvismo esencas por kunigi la komunumon de nacioj c\u0302e la decidopunkto, kaj por garantii efikan dudirektan komunikadon c\u0302e ties realigo. Adekvate fronti lingvan diversecon, interne kaj ekstere, estas ankau\u0306 antau\u0306kondic\u0302o por ke neniu homo postrestu, kaj ke c\u0302iu homo ricevu egalan pritrakton."}]